鄧光榮

鄧光榮，祖籍廣東順德，香港出名演員、電影監製同埋電影導演。

1963年，當時17歲嘅佢處子主演《學生王子》，自此開始佢嘅演藝生涯。由於呢部電影，令佢得到「學生王子」嘅綽號。

2008年3月2號，喺契妹沈殿霞嘅追思會上便，鄧光榮公開要求沈嘅前夫鄭少秋上台交代，咁多年嚟有無理前妻沈殿霞同埋照顧個囡鄭欣宜。但係呢個做法引嚟觀眾好不滿，重對佢產生咗負面評價，亦因為咁，佢就畀當時嘅網民起咗個「殯儀之星」嘅謔稱。

2011年3月29號夜晚九點半左右喺喺何文田嘉道理道嘅屋企昏迷，救護員到場後證實佢死咗，享年64歲。初步相信佢心臟病發。因為喺電影界入便，佢同成龍都有「大哥」嘅尊號，鄧光榮死咗之後網絡上便就曾經誤傳成龍死咗。

醜聞
鄧光榮喺香港黑幫聯公樂當中具領導地位。藍潔瑛受記者採訪時指控鄧光榮同曾志偉強姦咗佢。

屋企人
兩個阿哥一個家姐
老婆嚴珍納 Janet
兩個女，大女鄧業炘同細女鄧業煒

資料來源

拎

鄧氏
祖籍順德
新法書院舊生
香港電影男演員
香港導演
電影監製